Rivalstvo Ivanović i Janković

Srpske profesionalne teniserke Ana Ivanović i Jelena Janković su se satajale 10 puta u međusobnim mečevima u pojedinačnoj konkurenciji i Ivanovićeva vodi sa 7-3. Obe se smatraju veoma uspešnim igračicama, jer su uspele da se domognu prvog mesta WTA liste. Zbog istovremenog uspeha, često su u medijima nazivane *srpske sestre*. Iako su na mnogim turnirima dolazile do završnica, ni jednom se nisu sastale u finalu, a samo su jednom igrale na Grend slemu.

## Poređenje
Ana Ivanović i Jelena Janković su teniserke sa dosta razliličitim stilovima igre. Ivanovićeva je poznata po agresivnoj igri i snažnom forhendu, a Jankovićeva po odličnoj defanzivi i preciznim dvoručnim bekhendom.

Obe su kao svog idola, zbog kojeg su počele da se bave tenisom, navele bivšu jugoslavensku igračicu Moniku Seleš. Jelena je imala veoma uspešnu juniorsku karijeru, osvojila je juniorsko Otvoreno prvenstvo Australije 2001. i došla do prvog mesta. Ana je najveći uspeh u juniorskoj karijeru ostvarila plasmanom u u finale Vimbldona 2004. godine.

Profesionalnu karijeru Jankovićeva je započela 6. februara 2000. pod zastavom SR Jugoslavije, prvi put među prvih 100 na WTA listi je došla 2003, a u TOP 10, gde se i dalje neprestano nalazi, februara 2007. godine. Ivanovićeva je profesionalnu karijeru započela 17. avgusta 2003. nastupajući za Srbiju i Crnu Goru. U najboljih 100 je ušla 2004, a među prvih 10 se prvi put našla maja 2007.

Prvu WTA titulu u pojedinačnoj Jankovićeva je osvojila u maju 2004. u Budimpešti. Do sada je osvojila 12 titula u pojedinačnoj i jednu u konkurenciji parova, zajedno sa Li Na. Plasirala se u jedno finale Grend slem turnira na Otvorenom prvenstvu SAD 2008, gde je poražena od Serene Vilijams. Ivanovićeva je svoju prvu titulu osvojila u Kanberi 2005. godine. U svojoj karijeri, do danas je osvojila ukupno 10 titula u pojedinačnoj konkurenciji. Tri puta je učestvovala u finalima Grend slem turnira, a svoju jedinu titulu je osvojila na Rolan Garosu 2008 pobedom nad Dinarom Safinom.

Nakon tog trijumfa, Ana se našla na prvom mestu WTA liste koja je objavljena 9. juna 2008, i tako postala sedamnaesta teniserka u istoriji kojoj je to pošlo za rukom. Nedelju dana kasnije, dve srpkinje su se našle na samom vrhu, što je nakon teniserki iz SAD-a i Belgije prvi put da se dve igračice iz iste zemlje nađu na prva dva mesta liste. 11. avgusta iste godine Jelena je postala osamnaesta teniserka u istoriji koja je zauzela prvo mesto na WTA listi.

Jelena i Ana su dva puta nastupile zajedno u konkurenciji parova i to u Fed kup mečevima za reprezentaciju Srbije. Ostvarile su jednu pobedu i jedan poraz.

U medijima se često potencira na loš odnos između Jankovićeve i Ivanovićeve van terena, ali njih dve to uporno demantuju. Jedan od povoda za ovakve glasine je bila Jelenina navodna imitacija Ane nakon jednog od međusobnih mečeva.

## Međusobni mečevi
(*Broj pobeda Ane Ivanović - broj pobeda Jelene Janković*)








**Mečevi po podlogama**


Tvrda (4–2)


Trava (0–0)


Šljaka (2–1)


Tepih (1–0)






* *Tadašnji plasman Ane Ivanović - tadašnji plasman Jelena Janković*

## Zajednički nastupi u konkurenciji parova

(*Odnos pobeda i poraza*)








**Mečevi po podlogama**


Tvrda (0–1)


Trava (0–0)


Šljaka (0–0)


Tepih (1–0)






## Izvori